**Indkaldelse til den 50. generalforsamling**

**2019 Generalforsamling lørdag d. 28. sept. Kl. 10:00 – 13:15 med efterfølgende mulighed for bespisning**

**Mødet foregår på kroen ”Det Vilde Køkken”, Klint**

Dagsorden og indkaldelse udsendt 26. aug. 2019 (distribueret pr. post til dem der ikke har adgang til internettet)

**Program: ET ANDERLEDES PROGRAM**

Kl. 10:00 - 10:15 Velkommen

 Velkomst ved bestyrelsen

 Kaffe m.m. serveres – der vil være bordkort, hvor alle fordeles efter på hvilken vej de har sommerhus

kl. 10:15 - 12:30 Generalforsamling – afvikles på en ny måde

 Fokus på beretningen og nye udfordringer/ønsker om aktiviteter jf. pkt. 2 nedenfor

 10:15 – 11:00 Debat ved bordene – emner til fælles debat skrives ned og afleveres til dirigenten

 11:00 – 11:15 Pause – med forfriskninger

 11:15 – 12:00 Plenum med debat om de udvalgte emner – og afstemning

 12:00 – 12:15 Pause

 Fokus på regnskab og budget jf. pkt. 3, 4 og 5

 12:15 – 12:45 Debat ved bordene – se kasserens beretning og forslag i bestyrelsens beretning

 12:45 – 13:00 Plenum med debat om de udvalgte emner – og afstemning

 Fokus på valg og evt. jf. pkt. 6 og 7

 13:00 – 13:15 Plenum – afstemning

kl. 13:15 - 14:15 Bespisning uden omkostninger

Menuen er i anledning af vores 50 års jubilæum udvidet.

Den består som sædvanlig af såvel animalske som vegetabilske muligheder, dertil en genstand af alm. øl/vand eller et glas husets vin. Mere om dette i en kommende notifikation/nyhedsbrev, hvor du skal tilmelde dig via den viste emailadresse.

**Dagsorden for den ordinære generalforsamling**

1. Valg af dirigent
2. Beretning om foreningens virksomhed her under fra udvalgsarbejdet

Bestyrelsen henviser til den skriftlige beretning – og i stedet taler medlemmerne indbyrdes sammen om de emner de ønsker der skal tages stilling til og nye emner/aktiviteter som ikke tidligere er diskuteret

1. Fremlæggelse af det reviderede regnskab

Kasseren henviser til det skriftlige materiale – emnerne behandles ved bordene

1. Indkomne forslag: Ingen modtaget – men sidste års generalforsamling vedtog at følgende emner skulle behandles: a. Rykkergebyr, b. Indmeldelsesgebyr, c. Max sum for køb af obligationer, d. Max ramme for minimumsbeløb for regninger kasseren kan betale uden forudgående attestation fra formanden (se emner og forslag i bestyrelsens beretning). e. Forslag om kontingentstigning fra 350 kr. til 400 kr.
2. Fastsættelse af budget, gebyrer m.m. og kontingent for de kommende år
3. Valg af bestyrelse: næstformand og kasserer, 1 - 2 menige medlemmer og 1 suppleant, revisor og revisorsuppleant. Næstformand Per Firring modtager ikke genvalg.
4. Eventuelt

Med venlig hilsen

Bestyrelsen